Kedves Résztvevő!

Mindenekelőtt szeretném megköszönni, hogy időt szakít a kérdéseimre. A következő maximum fél órában egy olyan beszélgetést szeretnék folytatni Önnel, melynek során a számítástechnikai eszközhasználatról lesz szó a szabadidős tevékenységei és a tanulása során, valamint kitérünk az általános véleményére is a különböző számítástechnikai eszközökről. Személyes, érzékeny kérdéseket nem fogok feltenni.

Az interjúkérdések bármelyike átugorható, a kérdésekre nem kötelező válaszolni, de kérem, hogy a kutatás sikeressége érdekében mindenre őszintén válaszoljon. A kérdéseknek mögöttes jelentéstartalma nincsen, a kutatás során semmilyen rejtett szándék nem vezérel. Ha mégis kétségei merülnének fel a kutatással kapcsolatban, vagy meg szeretné változtatni a jelen nyilatkozatban tett engedélyeket, akkor a megadott e-mail elérhetőségen teheti ezt meg.

Most, az interjú előtt, szeretném az engedélyét kérni ahhoz, hogy az interjút hangfelvételen/videofelvételen rögzítsem. A hangfelvételt offline, a telefonomon fogom tárolni, úgy, hogy ahhoz kizárólag nekem lesz hozzáférésem. A hangfelvételt ezután legépelem, az átiratot a rendelkezésére bocsátom, melyben jóváhagyhatja, módosíthatja az interjú szövegét. Az átiratot én készítem, harmadik félnek az interjú hangfelvételét nem adom ki. Kérésére a hangfelvételt annak megsemmisítéséig a rendelkezésére bocsátom. Az átirat elkészülte és jóváhagyása után az eredeti hangfelvételt törlöm, csak az átiratot tartom meg adatelemzés céljából. Az adatelemzés során válaszai, véleménye álnéven fognak szerepelni a doktori disszertációmban, valamint esetlegesen az ahhoz kapcsolódó publikációkban. Az átirat szövegében és fájlnevében sem tüntetem fel a nevét, csak az álnevét.

Köszönettel,

NÉV, ELÉRHETŐSÉG [hivatalos, napi rendszerességgel olvasott email]

A hozzájáruló nyilatkozat szövegét megértettem, tudomásul vettem és beleegyezésemet adom az abban ismertetett adatkezeléshez. A beleegyező nyilatkozat két eredeti példányban készült el, egyet az adatközlő, egyet a kutató kapott meg eredeti aláírásukkal hitelesítve.

Dátum: Budapest,

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_

Résztvevő neve Kutató neve

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_

Résztvevő aláírása Kutató aláírása